Sokollu Mehmed Pasha Mosque, Kadırga

Sokollu Mehmed Pasha Mosque (Turkish: Sokollu Mehmet Paşa Camii) be a 16th-century Ottoman mosque insyd de Kadırga neighborhood insyd Fatih district, Istanbul, Turkey. Ne be commissioned jointly by de grand vizier Sokollu Mehmed Pasha den ein wifey İsmihan Sultan. Na ebe designed by de imperial architect Mimar Sinan wey na dem plete am insyd 1571/2. Na de mosque be noted for de fine quality of de Iznik tiles wey decorate de interior walls.

 History 
Na de mosque be designed by Ottoman imperial architect Mimar Sinan give de grand vizier Sokollu Mehmed Pasha den ein wifey İsmihan Sultan, a daughter of Selim II den one of de granddaughters of Sultan Suleiman the Magnificent.Necipoğlu 2005, pp. 331–335. According to de foundation inscription insyd Turkish above de north entrance to de courtyard, na dem plete de building insyd AH 979 (1571/72 CE). Although İsmihan Sultan den ein husby jointly endow de mosque, Sokollu Mehmed Pasha per dem list for de foundation inscription.Necipoğlu 2005, pp. 335–337.

 Architecture 

 Exterior 
Dem note de mosque for ein architecturally challenging location for a steep slope. Sinan resolve dis issue by fronting de mosque plus a two-storey courtyard. Dem divide de bottom storey into shops, wey na ein rents dem intend make e help support de upkeep of de mosque. De upper storey plus an open colonnaded courtyard get de spaces between de columns on three sides walled off make dem form small rooms, each plus a small window, fireplace den niche make e store bedding, dey form de living accommodations give a madrasah. De fourth side of de courtyard be de mosque einself, wich dem design as a hexagon dem inscribe insyd a rectangle, topped by a dome plus four small semi-domes insyd de corners.Goodwin 2003, pp. 272–275. De dome be  for diameter insyd den  high.Necipoğlu 2005, p. 340. De ablution fountain insyd de courtyard get twelve columns wey dey support an onion shaped dome.Necipoğlu 2005, p. 339. Dem place de single minaret for de northeast corner of de mosque.Goodwin 2003, p. 276.

Interior
De interior of de Sokollu Mehmed Pasha Mosque be famous for de İznik tiles, dem decorate plus a wide variety of blue, red den green floral designs, plus panels of calligraphy for white thuluth letters for a blue ground.Denny 2004, pp. 101–107. De interior columns make use of polychrome marble. Dem make de minbar of white marble plus a conical cap, dem sheath insyd Iznik tiles. De windows above de mihrab get stained glass. Above de main entrance, dem frame by a gilded brass bezel, be a fragment of de Kaaba insyd Mecca; oda fragments of dis black stone be above de minbar den mihrab.Denny 2004, p. 105. As well as de tilework, na dem originally paint de parts of de mosque. Na dem renovate chaw of de paintwork buh sam of de original paintwork dey survive above de vestibule of de north entrance, for de brackets wey dey support de balcony above de entrance, den under de ceilings of de side galleries.Necipoğlu 2005, p. 341, figs 333-34.
 Gallery 

 References 
Category:2025 Wiki Dey Love Ramadan Contributions

 Sources 





 Read further 




 External links 

 Sokullu Mehmet Paşa ve Ismihan Sultan Külliyesi (Kadırga), ArchNet.
 360 degree panoramic view of the mosque interior, 3dmekanlar.
 Photographs of the Sokollu Mehmet Mosque by Dick Osseman

Category:Religious buildings den structures dem plete insyd 1572
Category:Mimar Sinan buildings
Category:Ottoman mosques insyd Istanbul
Category:1572 establishments insyd de Ottoman Empire
Category:Fatih
Category:Mosques dem plete insyd de 1570s